17.7.2009 Jurnalul Oficial al Uniunii Europene L 185/23 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 16 iulie 2009 de numire a unui nou membru al Comisiei Comunităților Europene (2009/552/CE, Euratom) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 215 al doilea paragraf, având în vedere Tratatul de instituire a Comunității Europene a Energiei Atomice, în special articolul 128 al doilea paragraf, întrucât: Printr-o scrisoare din 5 iulie 2009, dl Louis MICHEL a demi- sionat din funcţia de membru al Comisiei, cu efect de la 14 iulie 2009. Se impune ca acesta să fie înlocuit pentru perioada rămasă a mandatului său, DECIDE: Articolul 1 Prin prezenta decizie, dl Karel DE GUCHT este numit membru al Comisiei pentru perioada cuprinsă între 17 iulie 2009 şi 31 octombrie 2009. Articolul 2 Prezenta decizie produce efecte de la 17 iulie 2009. Articolul 3 Prezenta decizie se publică în Jurnalul Oficial al Uniunii Europene. Adoptată la Bruxelles, la 16 iulie 2009. Pentru Consiliu Președintele C. BILDT